CELEX: 52020PC0328
Language: lt
Date: 2020-07-20
Title: Pasiūlymas TARYBOS ĮGYVENDINIMO SPRENDIMAS kuriuo iš dalies keičiamas Įgyvendinimo sprendimas 2013/680/ES, kuriuo Danijos Karalystei ir Švedijos Karalystei leidžiama pratęsti specialios priemonės, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 168, 169, 170 ir 171 straipsnių, taikymo laikotarpį

EUROPOS KOMISIJA
            Briuselis, 2020 07 20
            COM(2020) 328 final
            2020/0147(NLE)
            Pasiūlymas
            TARYBOS ĮGYVENDINIMO SPRENDIMAS
            kuriuo iš dalies keičiamas Įgyvendinimo sprendimas 2013/680/ES, kuriuo Danijos Karalystei ir Švedijos Karalystei leidžiama pratęsti specialios priemonės, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 168, 169, 170 ir 171 straipsnių, taikymo laikotarpį
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Pasiūlymo pagrindas ir tikslai
            
            
               Pagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos
                  1
                (toliau – PVM direktyva) 395 straipsnio 1 dalį Taryba, remdamasi Komisijos pasiūlymu, gali vieningai leisti bet kuriai valstybei narei taikyti specialias priemones, kuriomis nukrypstama nuo tos direktyvos nuostatų, kad būtų supaprastinta PVM surinkimo procedūra arba užkirstas kelias tam tikrų formų mokesčių slėpimui ar vengimui.
            
            
               Danija ir Švedija paprašė leisti pratęsti nukrypti leidžiančios priemonės, kurią joms pirmiausia leista taikyti Sprendimu 2000/91/EB
                  2
               , vėliau taikymo laikotarpį pratęsus sprendimais 2003/65/EB
                  3
               , 2007/132/EB
                  4
                ir 2013/680/ES
                  5
               , galiojimo laikotarpį. Vadovaudamasi PVM direktyvos 395 straipsnio 2 dalimi, 2020 m. balandžio 2 d. raštu Komisija pranešė kitoms valstybėms narėms apie Danijos ir Švedijos prašymą. 2020 m. balandžio 3 d. raštu Komisija pranešė Danijai ir Švedijai, kad turi visą informaciją, kuri, Komisijos nuomone, yra būtina prašymui įvertinti.
            
            
               Bendrosios aplinkybės
            
            
               Danija ir Švedija kartu nustatė supaprastintas taisykles, taikomas PVM, sumokėto už rinkliavą naudojantis Zundo tilto linija tarp Danijos ir Švedijos, grąžinimui. Manoma, kad taisyklių supaprastinimas būtinas, nes pagal įprastines PVM taisykles tiek mokesčių mokėtojams, tiek administracijoms tektų tvarkyti pernelyg daug dokumentų.
            
            
               Pagal įprastines PVM taisykles, nustatytas PVM direktyvos 168, 169, 170 ir 171 straipsniais, PVM privalo išskaičiuojamas arba grąžinamas toje valstybėje narėje, kurioje jį reikėjo mokėti arba jis buvo sumokėtas. Kadangi viena Zundo tilto linijos dalis priklauso Danijos teritorijai, o kita dalis – Švedijos teritorijai, už važiavimą tiltu sumokėtos rinkliavos PVM būtų galima susigrąžinti abiejose iš šių šalių tiek, kiek ta rinkliava susijusi su jų teritorijomis. Konkrečiai 50 % būtų galima susigrąžinti iš Danijos, o likusius 50 % – iš Švedijos.
            
            
               Faktiškai tai reikštų, kad Danijoje arba Švedijoje įsisteigę apmokestinamieji asmenys, teikdami periodines PVM deklaracijas valstybėje narėje, kurioje yra registruoti, galėtų atgauti tik 50 % PVM. Dėl likusių 50 % susigrąžinimo jiems tektų kreiptis į kitą valstybę narę pagal Direktyvą 2008/9/EB
                  6
               . Be to, kitose valstybėse narėse nei Danija ir Švedija įsisteigę apmokestinamieji asmenys turėtų susigrąžinti sumokėtą PVM, teikdami dvi atskiras PVM susigrąžinimo paraiškas pagal Direktyvą 2008/9/EB, t. y. vieną Danijai, kitą Švedijai. Taip pat ne Sąjungos teritorijoje įsisteigę apmokestinamieji asmenys turėtų susigrąžinti sumokėtą PVM, pagal Direktyvą 86/560/EEB
                  7
                teikdami PVM susigrąžinimo paraiškas tiek Danijai, tiek Švedijai.
            
            
               Pagal Danijos ir Švedijos taikomą nukrypti leidžiančią priemonę PVM susigrąžinimui taikomos PVM taisyklės supaprastinamos. Faktiškai pagal šią nukrypti leidžiančią priemonę dėl rinkliavos galima teikti vieną PVM susigrąžinimo paraišką. Taikomos šios supaprastintos taisyklės:
            
            
               –
                     Danijoje ir Švedijoje įsisteigę apmokestinamieji asmenys turi teisę iš savo šalyje teikiamos PVM deklaracijos išskaičiuoti visą iš rinkliavų išskaičiuotino PVM sumą, įskaitant tą dalį, kuri susijusi su tilto linijos naudojimu toje valstybėje narėje, kurioje jie nėra įsisteigę.
            
            
               –
                     Siekiant susigrąžinti išskaičiuotiną PVM pagal Direktyva 2008/9/EB nustatytą tvarką, taikomą apmokestinamiesiems asmenims, kurie įsisteigę kitoje valstybėje narėje nei Danija ar Švedija, arba nustatytą Direktyva 86/560/EEB, taikomą apmokestinamiesiems asmenims, kurie įsisteigę ne valstybėse narėse, paraišką reikėtų teikti tik Švedijos valdžios institucijoms.
            
            
               Danija ir Švedija prašo leisti šių supaprastintų taisyklių galiojimą pratęsti. 
            
            
               Iš Švedijos pateiktų statistinių duomenų matyti, kad taikant nukrypti leidžiančią priemonę labai supaprastinta apmokestinamiesiems asmenims taikoma Zundo tilto linijos rinkliavos PVM susigrąžinimo procedūra ir tokia priemonė pasiteisino. Komisija taip pat laikosi nuomonės, kad tokios rūšies tarpvalstybinis PVM išskaitymas yra verslo įsipareigojimų supaprastinimo modelis, kurį ilgainiui būtų galima plėtoti pagal bendrą vieno langelio principą.
            
            
               Todėl, Komisijos nuomone, pratęsti nukrypti leidžiančios priemonės galiojimą yra derama priemonė. 
            
            
               Pasiūlymo srityje galiojančios nuostatos
            
            
               Dabartinė 2000 m. sausio 24 d. Danijai ir Švedijai suteikta nukrypti leidžianti priemonė, kurios galiojimas pratęstas 2003 m. sausio 21 d., 2007 m. sausio 30 d. ir 2013 m. lapkričio 13 d.
            
            
               Derėjimas su kitomis Sąjungos politikos sritimis ir tikslais
            
            
               Netaikoma.
            
         
         
            
               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Konsultacijos su suinteresuotosiomis šalimis
            
            
               Neaktualu.
            
            
               Tiriamųjų duomenų rinkimas ir naudojimas
            
            
               Nepriklausomo tyrimo neprireikė.
            
            
               Poveikio vertinimas
            
            
               Siūlomu sprendimu siekiama supaprastinti PVM, kurį už rinkliavą sumokėjo apmokestinamieji asmenys, važinėjantys Zundo tilto linija tarp Danijos ir Švedijos, susigrąžinimo procedūrą, todėl jis gali turėti teigiamą ekonominį poveikį.
            
            
               Bet kuriuo atveju poveikis bus ribotas dėl siauros nukrypti leidžiančios priemonės taikymo srities.
            
            
               3.TEISINIAI PASIŪLYMO ASPEKTAI
            
            
               Siūlomų veiksmų santrauka
            
            
               Leidimas Danijai ir Švedijai taikyti su apmokestinamųjų asmenų teise į PVM išskaitymą susijusią priemonę, kuria nukrypstama nuo PVM direktyvos 168, 169, 170 ir 171 straipsnių.
            
            
               Teisinis pagrindas
            
            
               2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos 395 straipsnis.
            
            
               Subsidiarumo principas
            
            
               Pasiūlymas priklauso išimtinei Sąjungos kompetencijai. Todėl subsidiarumo principas netaikomas.
            
            
               Proporcingumo principas
            
            
               Pasiūlymas atitinka proporcingumo principą dėl toliau nurodytų priežasčių.
            
            
               Šis sprendimas susijęs su dviem valstybėms narėms jų pačių prašymu suteikiamu leidimu ir nėra privalomas.
            
            
               Atsižvelgiant į ribotą nukrypti leidžiančios priemonės taikymo sritį, speciali priemonė yra proporcinga siekiamam tikslui.
            
            
               Pasirinkta priemonė
            
         
         
            
               Siūloma priemonė – kita.
            
            
               Kitos priemonės būtų netinkamos dėl toliau nurodytų priežasčių.
            
            
               Pagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos 395 straipsnį nukrypti nuo bendrų PVM taisyklių galima tik vieningai leidus Tarybai Komisijos pasiūlymu. Tarybos įgyvendinimo sprendimas yra vienintelė tinkama priemonė, kadangi jis gali būti skirtas atskirai valstybei narei.
            
            
               4.POVEIKIS BIUDŽETUI 
            
            
               Pasiūlymas neturi poveikio Sąjungos biudžetui.
            
            
               5.NEPRIVALOMI ELEMENTAI 
            
            
               Nuostata dėl peržiūros, keitimo, laikinojo galiojimo
            
            
               Į pasiūlymą įtraukta laikinojo galiojimo išlyga.
            
            
               2020/0147 (NLE)
            
            
               Pasiūlymas
            
            
               TARYBOS ĮGYVENDINIMO SPRENDIMAS
            
            
               kuriuo iš dalies keičiamas Įgyvendinimo sprendimas 2013/680/ES, kuriuo Danijos Karalystei ir Švedijos Karalystei leidžiama pratęsti specialios priemonės, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 168, 169, 170 ir 171 straipsnių, taikymo laikotarpį
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, 
            
            
               atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos
                  8
               , ypač į jos 395 straipsnio 1 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)raštais (juos Komisija užregistravo 2020 m. vasario 20 d.) Danija ir Švedija paprašė leidimo pratęsti specialios priemonės, kuria nukrypsta nuo Direktyvos 2006/112/EB 168, 169, 170 ir 171 straipsnių, pagal kuriuos apmokestinamieji asmenys įpareigojami naudotis savo teise pridėtinės vertės mokestį (PVM) išskaičiuoti arba susigrąžinti toje valstybėje narėje, kurioje jis sumokėtas, taikymo laikotarpį; 
            
            
               (2)vadovaudamasi Direktyvos 2006/112/EB 395 straipsnio 2 dalies antra pastraipa, Komisija 2020 m. balandžio 2 d. raštu informavo kitas valstybes nares apie Danijos ir Švedijos prašymus. 2020 m. balandžio 3 d. raštu Komisija pranešė Danijai ir Švedijai, kad turi visą informaciją, kuri, Komisijos nuomone, yra būtina prašymams įvertinti;
            
            
               (3)prašymai dėl nukrypti leidžiančios priemonės susiję su PVM, sumokėto už rinkliavą naudojantis Zundo tilto linija tarp Danijos ir Švedijos, grąžinimu. Pagal PVM taisykles, taikomas paslaugų, susijusių su nekilnojamuoju turtu, teikimo vietai, dalis PVM nuo rinkliavų už naudojimąsi Zundo tilto linija mokėtina Danijai, kita dalis – Švedijai;
            
         
         
            
               (4)pagal Tarybos sprendimą 2000/91/EB
                  9
                nukrypstant nuo reikalavimo, pagal kurį apmokestinamieji asmenys turi naudotis savo teise PVM išskaičiuoti arba susigrąžinti toje valstybėje narėje, kurioje jis sumokėtas, Danijai ir Švedijai leista taikyti specialią priemonę, pagal kurią mokesčių mokėtojai iki 2002 m. gruodžio 31 d. gali susigrąžinti PVM iš vienos administracijos. Vėliau leidimas taikyti specialią priemonę buvo pratęstas Tarybos sprendimu 2003/65/EB
                  10
                iki 2006 m. gruodžio 31 d. ir Tarybos sprendimu 2007/132/EB
                  11
                iki 2013 m. gruodžio 31 d. Tarybos įgyvendinimo sprendimu 2013/680/ES
                  12
                Danijai ir Švedijai buvo leista taikyti specialią priemonę, kuria nukrypstama nuo Direktyvos 2006/112/EB 168, 169, 170 ir 171 straipsnių nuo 2014 m. sausio 1 d. iki 2020 m. gruodžio 31 d.;
            
            
               (5)teisinės ir faktinės aplinkybės, kuriomis grindžiama nukrypti leidžianti priemonė, nepakito ir toliau egzistuoja. Todėl Danijai ir Švedijai reikėtų leisti taikyti specialią priemonę tolesnį ribotą laikotarpį; 
            
            
               (6)nukrypti leidžianti priemonė neturi neigiamo poveikio Sąjungos nuosaviems ištekliams, kuriuos sudaro surenkamas PVM;
            
            
               (7)todėl Įgyvendinimo sprendimas 2013/680/ES turėtų būti atitinkamai iš dalies pakeistas,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Įgyvendinimo sprendimo 2013/680/ES 2 straipsnyje data „2020 m. gruodžio 31 d.“ keičiama į „2027 m. gruodžio 31 d.“
            
            
               2 straipsnis
            
            
               Šis sprendimas skirtas Danijos Karalystei ir Švedijos Karalystei.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        OL L 347, 2006 12 11, p. 1.
               
               
                  
                     (2)
                  
                        2000 m. sausio 24 d. Tarybos sprendimas, leidžiantis Danijos Karalystei ir Švedijos Karalystei taikyti priemonę, nukrypstančią nuo Šeštosios Tarybos direktyvos (77/338/EEB) dėl valstybių narių apyvartos mokesčių įstatymų derinimo 17 straipsnio (OL L 28, 2000 2 3, p. 38).
               
               
                  
                     (3)
                  
                        2003 m. sausio 21 d. Tarybos sprendimas, pratęsiantis Tarybos sprendimo 2000/91/EB, leidžiančio Danijos Karalystei ir Švedijos Karalystei taikyti priemonę, nukrypstančią nuo Šeštosios Tarybos direktyvos (77/388/EEB) dėl valstybių narių apyvartos mokesčių įstatymų derinimo 17 straipsnio, taikymą (OL L 25, 2003 1 30, p. 40).
               
               
                  
                     (4)
                  
                        2007 m. sausio 30 d. Tarybos sprendimas, pratęsiantis Sprendimo 2000/91/EB, leidžiančio Danijos Karalystei ir Švedijos Karalystei taikyti priemonę, nukrypstančią nuo Šeštosios Tarybos direktyvos (77/388/EEB) dėl valstybių narių apyvartos mokesčių įstatymų derinimo 17 straipsnio, taikymą (OL L 57, 2007 2 24, p. 10).
               
               
                  
                     (5)
                  
                        2013 m. lapkričio 15 d. Tarybos įgyvendinimo sprendimas, kuriuo Danijos Karalystei ir Švedijos Karalystei leidžiama pratęsti specialios priemonės, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 168, 169, 170 ir 171 straipsnių, taikymo laikotarpį (OL L 316, 2013 11 27, p. 39–40).
               
               
                  
                     (6)
                  
                        2008 m. vasario 12 d. Tarybos direktyva 2008/9/EB, nustatanti Direktyvoje 2006/112/EB numatyto pridėtinės vertės mokesčio grąžinimo apmokestinamiesiems asmenims, kurie nėra įsisteigę PVM grąžinančioje valstybėje narėje, o yra įsisteigę kitoje valstybėje narėje, išsamias taisykles (OL L 44, 2008 2 20, p. 23).
               
               
                  
                     (7)
                  
                        1986 m. lapkričio 17 d. Tryliktoji Tarybos direktyva 86/560/EEB dėl valstybių narių apyvartos mokesčių įstatymų suderinimo – pridėtinės vertės mokesčio grąžinimo apmokestinamiesiems asmenims, kurie nėra įsisteigę Bendrijos teritorijoje, tvarkos (OL L 326, 1986 11 21, p. 40–41).
               
               
                  
                     (8)
                  
                        OL L 347, 2006 12 11, p. 1.
               
               
                  
                     (9)
                  
                        2000 m. sausio 24 d. Tarybos sprendimas 2000/91/EB, leidžiantis Danijos Karalystei ir Švedijos Karalystei taikyti priemonę, nukrypstančią nuo Šeštosios Tarybos direktyvos (77/338/EEB) dėl valstybių narių apyvartos mokesčių įstatymų derinimo 17 straipsnio (OL L 28, 2000 2 3, p. 38).
               
               
                  
                     (10)
                  
                        2003 m. sausio 21 d. Tarybos sprendimas 2003/65/EB, pratęsiantis Tarybos sprendimo 2000/91/EB, leidžiančio Danijos Karalystei ir Švedijos Karalystei taikyti priemonę, nukrypstančią nuo Šeštosios Tarybos direktyvos (77/388/EEB) dėl valstybių narių apyvartos mokesčių įstatymų derinimo 17 straipsnio, taikymą (OL L 25, 2003 1 30, p. 40).
               
               
                  
                     (11)
                  
                        2007 m. sausio 30 d. Tarybos sprendimas 2007/132/EB, pratęsiantis Sprendimo 2000/91/EB, leidžiančio Danijos Karalystei ir Švedijos Karalystei taikyti priemonę, nukrypstančią nuo Šeštosios Tarybos direktyvos (77/388/EEB) dėl valstybių narių apyvartos mokesčių įstatymų derinimo 17 straipsnio, taikymą (OL L 57, 2007 2 24, p. 10).
               
               
                  
                     (12)
                  
                        2013 m. lapkričio 15 d. Tarybos įgyvendinimo sprendimas 2013/680/ES, kuriuo Danijos Karalystei ir Švedijos Karalystei leidžiama pratęsti specialios priemonės, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 168, 169, 170 ir 171 straipsnių, taikymo laikotarpį (OL L 316, 2013 11 27, p. 39).